《泊太湖寄内》
宋代·顾禧

草草出门去，孤帆落暮烟。
笑谈卿宛在，辛苦梦难传。
雨礴蛟龙窟，云乘橘柚边。
从来轻远别，此夕倍凄然。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。